Lygumų pagrindinė mokykla (Marijampolė)

Marijampolės savivaldybės Lygumų pagrindinė mokykla – buvusi dieninė, savarankiško mokymosi bendrojo lavinimo mokykla Marijampolės savivaldybėje, Gavaltuvoje, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 290376730. Steigėjas Marijampolės savivaldybės taryba.

Istorija 

Mokyklos pastatas pastatytas tuo metu buvusio Kapsuko rajono Lygumų kolūkio centre, Gavaltuvos kaime.  Atidarymas vyko 1965 metų rugsėjo pabaigoje (gal spalio pradžioje). Mokyklai buvo suteiktas Lygumu aštuonmetes mokyklos vardas. Direktorė buvo Salomėja Tamošaitienė. Iki šios mokyklos atidarymo - tuometinio Lygumų kolūkio darbuotojų bei aplinkinių kaimų vaikai mokėsi Čystos Būdos aštuonmetėje mokykloje. Mokykla,sunkiai talpino besimokančius, buvo sudaryta iš dviejų medinių pastatų, kurie netgi buvo išsidėstyti skirtingose kaimo keliuko pusėse, palyginus toli nuo kolūkio gyvenvietės bei pagrindinio kelio. Mokinių skaičius tikrai buvo nemažas - klasėje vidutiniškai buvo po 14-17 mokinių. Naujai atidarytoje mokykloje dirbo šie mokytojai - B. Raibikis,J. Šmotienė, M. Krunkauskaitė, J. Valasevičius, Langaitienė, Krunkaitienė ir kt.   

2010-09-01 duomenimis mokykloje mokėsi 51 ugdytinis, suformuota 4 klasių komplektai, iš jų 4 jungtinių klasių komplektai ir priešmokyklinio (integruojant ikimokyklinukus) ugdymo grupė. 

Baigusių pradinio ugdymo programą ugdytinių mokymas tęsiamas pagal pagrindinio ugdymo programą. 2009 – 2010 m.m. pradinio ugdymo programą baigė 5 mokiniai, 4 mokiniai įgijo pradinį išsilavinimą, jiems išduoti pradinio išsilavinimo pažymėjimai, 1 mokinė buvo mokoma pagal specialiąją programą, jai išduota pradinio ugdymo pažymėjimas.

2009-2010 m.m. dešimtoje klasėje mokėsi 8 mokiniai. Pagrindinį išsilavinimą įgijo 8 mokiniai, jiems išduoti pagrindinio išsilavinimo pažymėjimai, pagrindinį išsilavinimą mokiniai įgijo 100 %. 

Nuo 2010 m. rugsėjo 1 d., vykdant Marijampolės savivaldybės švietimo įstaigų tinklo pertvarkos 2005-2012 metų  bendrąjį  planą, įvykdyta vidaus struktūros pertvarka mokykloje- nutrauktas pagrindinio ugdymo programos II dalies vykdymas. Mokykloje neformuotos 9 ir 10 klasės. Lyginant su 2009 m. mokinių skaičius mažėjo neženkliai, kadangi net nesuformavus 9 ir 10 klasių jis beveik nekito (2009-2010 m.m. suformavus 10 klasę, mokykloje mokėsi 57 mokiniai, o 2010 m. rugsėjo 1 d. neformuojant 9 ir 10 klasių, mokykloje mokėsi 51 mokinys). 

2012 m. mokykla uždaryta.

Direktoriai 
  1965-1976 m. Salomėja Tamošaitienė
 2002–2008 m. Renata Stebuliauskienė
 Nuo 2008 m. Laima Liutkevičiūtė.

Mokytojai 
 Aida Varnaitienė, direktoriaus pavaduotoja.

Šaltiniai 

Buvusios Marijampolės savivaldybės mokyklos